సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
మా మామతో పడుకున్నావా.. జర్నలిస్టుపై పాక్ క్రికెటర్ ఫైర్
భారత జర్నలిస్ట్ అడిగిన ప్రశ్నకు పాకిస్థాన్ క్రికెటర్‌ ఇమామ్ ఉల్ హక్‌కు చిర్రెత్తుకొచ్చింది. తన ఇష్టరీతిన నోరు పారేసుకున్నాడు.
Samayam Telugu | Updated:
Sep 15, 2018, 07:57PM IST
క్రికెట్‌ ప్రేమికులు ఎప్పుడెప్పుడా అని ఎదురుచూసిన ఆసియా కప్ సమరం మొదలైంది. అయితే టోర్నీ నేపథ్యంలో పాకిస్థాన్‌ ఓపెనర్‌, ఇంజమామ్ ఉల్ హక్ మేనల్లుడు ఇమామ్‌ ఉల్‌ హక్‌ ఇచ్చిన సమాధానంతో భారత జర్నలిస్టుకు మతిపోయింది. ప్రస్తుతం ఇంజమామ్ పాకిస్థాన్ క్రికెట్ జట్టుకు చీఫ్ సెలక్టర్‌గా ఉన్నాడు. గతేడాది అక్టోబర్‌లో అంతర్జాతీయ క్రికెట్ అరంగేట్రం చేసిన ఇమామ్ తొలి మ్యాచ్‌లోనే శతకం బాది మేనమామకు తగ్గ అల్లుడిగా నిరూపించుకున్నాడు. అయితే ఆటతో పాటు మాటల్లోనూ దూకుడు ఎక్కువే కావడంతో విమర్శల పాలవుతున్నాడు పాక్ ఓపెనర్.
ఆసియా కప్ నేపథ్యంలో ఇమామ్ మీడియా సమావేశంలో పాల్గొన్నాడు. ‘మీ మామ, పాక్ మాజీ క్రికెటర్ ఇంజమామ్ ఎక్కువ సమయం నిద్రించేవాడు. నువ్వు కూడా అతడిలా నిద్రపోతావా. ఎక్కువగా నిద్రించడం ఇష్టమా’ అని భారత జర్నలిస్ట్ అడిగిన ప్రశ్నకు ఈ క్రికెటర్‌కు చిర్రెత్తుకొచ్చింది. జర్నలిస్ట్ ప్రశ్నపై స్పందిస్తూ.. ‘మా మాయ చాలాసేపు నిద్రపోతాడని నీకు ఎలా తెలుసు. నీవేమైనా మా మామతో పడుతుకున్నావా ఏంటి’ అని ఎదురుదాడికి దిగాడు. దీంతో నోరెళ్లబెట్టడం అక్కడున్న స్పోర్ట్స్ జర్నలిస్టుల వంతు అయింది. సరదా ప్రశ్నలకు ఇలా సీరియస్ కావడం మంచిది కాదని వారు అభిప్రాయపడ్డారు.